**Egyetértési megállapodás**

amely létrejött egyrészről a

Central European University

1051 Budapest, Nádor utca 9., Magyarország,

és

224 W. 57th Street

New York, NY 10019,

és a

Bard College

30 Campus Road, Annandale-on-Hudson, NY 12504

között.

A jelen Egyetértési Megállapodással a Central European University (CEU) vállalja, hogy oktatási tevékenységet folytat New York Államban, a Bard College-dzsal együttműködésben. A jelen megállapodás a Bard College és a Central European University között korábban létrejött oktatási együttműködést tükrözi.

A jelen Egyetértési Megállapodás nem zárja ki, hogy a CEU további partnerekkel is megállapodást kössön oktatási tevékenység folytatása tárgyában New York Államban.

A jelen Egyetértési Megállapodást a Bard, valamint a CEU Igazgatósága 2017. szeptember 8-án ratifikálta.

Mind a Bard, mind pedig a CEU a New York Állami Oktatási Minisztérium Régenseinek Tanácsa által lett bejegyezve, amely a legmagasabb szintű oktatási hatóság New York Államban, s amely egyben a Bard és a CEU valamennyi oklevelet adó képzését is nyilvántartja. A New York Állami Oktatási Minisztérium Régenseinek Tanácsa és a Middle States Commission on Higher Education hivatalos tájékoztatást kapott a jelen Megállapodásról, és mind a CEU, mind pedig a Bard College vállalják, hogy biztosítani fogják, hogy minden program megfeleljen a szükséges akkreditációs és szabályozási követelményeknek.

1. Létesítmények

A Bard College a Wilson House nevű épületet biztosítja a CEU számára, a Bard Annandale-on-Hudson, NY 12504 cím alatt található központi kampuszán, hogy lehetővé tegye a CEU számára a napi működést az Amerikai Egyesült Államokban. A Bard kampuszon jelen lesz a CEU képviselője.

2. Közös oktatási tevékenységek

A CEU az USA-ban a Bard-dal együttműködésben az alábbi oktatási tevékenységeket fogja végezni:

* Integrált B.A.-M.A. és B.A.-M.S. oklevelet adó programok a társadalomtudományok, környezettudományok, valamint politika és jog területeken. Ezeket az integrált programokat New York Államban (Annandale-on-Hudson és New York City) és Magyarországon (Budapest) fogják folytatni.
* Az oklevelet adó programok tantervét, a felvételi követelményeket, valamint a végzettség megszerzésének feltételeit a CEU és a Bard College közösen állapítják meg.
* A CEU a Bard Globalization and International Affairs Program-jával (BGIA) együttműködésben tantárgyakat kínál a Bard New York-i székhelyén. A CEU hallgatói a BGIA és CEU szakmai gyakorlatok keretében részt vesznek a New York City-ben megrendezésre kerülő szakmai gyakorlatokon.
* A CEU mesterszakos és doktorandusz hallgatói, a CEU oktatói karának felügyelete alatt kutatást fognak végezni a Bard New York-i székhelyű Dekoratív Művészetek, Design Történelem, és Anyagi Kultúra Posztrgarduális Központjában (Graduate Center for Decorative Arts, Design History, Material Culture).
* A CEU doktoranduszai, poszt-doktori kutatói, valamint oktatói karjának tagjai tantárgyakat fognak oktatni és kutatásokat fognak végezni a Levy Economics Institute-ban és a Levy Insitute M.S. in Economic Theory and Policy oklevelet adó képzésén a Bard Annandale-on-Hudson-i kampuszán.
* A CEU doktorandusz hallgatói és poszt-doktori kutatói oktatói helyekkel fognak rendelkezni a Bard College hálózatán belüli intézményekben, mely utóbbiak a New York Állami Oktatási Minisztérium által regisztrált Bard College okleveleit adják ki, továbbá amelyek a Bard College Middle States Commission on Higher Education által kiadott intézményi akkreditációja alá tartoznak. Az oktatók a CEU és a Bard College, valamint az Annandale-on-Hudson-ban lévő Bard Institute of Writing and Thinking által szervezett továbbképzésen vesznek részt.
* A jelen Egyetértési Megállapodást a CEU és a Bard Igazgatósága jóváhagyta, és azt a Central European University Igazgatóságának és a Bard College Igazgatóságának képviseltre jogosult tagjai írják alá.
* A jelen megállapodás 2017. szeptember 8-án lép hatályba, valamennyi akkreditációs és szabályozási követelményeknek megfelelően.

Michael Ignatieff

Elnök és Rektor

a Central European University képviseletében Dátum: 2017. szeptember 8.

Leon Botstein

Elnök

a Bard College képviseletében Dátum: 2017. szeptember 8.